2020. gada 25. martā Rīkojums Nr. 122

Rīgā (prot. Nr. 17 30. §)

## Par rezerves kapitāla palielināšanu

1. Palielināt akciju sabiedrībai "Attīstības finanšu institūcija Altum" rezerves kapitālu krīzes garantiju programmas un krīzes aizdevumu programmas finansēšanai.

2. Finanšu ministram saskaņā ar likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 26. pantu palielināt apropriāciju 100 000 000 *euro* apmērā Ekonomikas ministrijai resursiem no dotācijas no vispārējiem ieņēmumiem ieskaitīšanai akciju sabiedrības "Attīstības finanšu institūcija Altum" rezerves kapitālā krīzes garantiju programmas finansēšanai un krīzes aizdevumu programmas finansēšanai.

3. Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājiem nodrošināt šā rīkojuma 2. punktā minēto finanšu līdzekļu ieskaitīšanu akciju sabiedrības "Attīstības finanšu institūcija Altum" rezerves kapitālā.

Ministru prezidents A. K. Kariņš

Ekonomikas ministra

pienākumu izpildītājs,

iekšlietu ministrs S. Ģirģens